
ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης τμημάτων των πολεοδομικών ενοτήτων 
Ανατολικής παραλίας (ΠΕ 6), Γιαννιτσάνικα (Φαραί) (ΠΕ 4) και Στρα¬ 
τώνων (ΓΙΕ 3) (περιοχή Παναγίτσας) του δήμου Καλαμάτας (Ν. Μεσ¬ 
σηνίας)» και τροποποίηση του εγκεκριμένου σχεδίου σε συνεχόμενη πε¬ 
ριοχή του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. I, 4, 5 και 6) και 7 
(παρ. 1, 2 και 4), του Ν. 1337/1983 «Επέκταση των πολεοδομικών σχε¬ 
δίων οικιστική ανάπτυξη και σχετικές ρυθμίσεις» (Α' 33), όπως το άρθρο 6 
τροποποιήθηκε με την παράγρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9, 11 και 70 του ν. δ/τος της 
17.7.1923 «περί σχεδίων πόλεων κλπ» (Α' 228) όπως μεταγενέστερα τρο¬ 
ποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9, 12 (παρ. 5 και 6) και 
15 του Ν. 1577/1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2, 3) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας ΟΚΧΕ» (Α' 1-41) 
και το άρθρο 1 (παρ. 3, 4) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις του άρθρου 95 του ν. δ/τος 8/1973 «Περί γενικού οικο¬ 
δομικού κανονισμού» (Α' 363) που διατηρείται σε ισχύ με την υπ’ αριθ. 
4873/438/9.2.1989 απόφαση του Αναπληρωτή Υπουργού Περιβάλλο¬ 
ντος Χωροταξίας και Δημοσιών Έργων «παράταση ισχύος των διατηρού¬ 
μενων διατάξεων του ν. δ/τος 8/1973 «Περί Γενικού Οικοδομικού Κανονι¬ 
σμού» (Β' 96), όπως κυρώθηκε με την παρ. 5 του άρθρου 32 του Ν. 1845/ 
1989 (Α' 102). 

5. Τις διατάξεις της παραγράφου 1 εδ. ιδ του άρθρου 23 του Ν. 1558/ 
1985 «Κυβέρνηση και Κυβερνητικά ’οργανα» (Α' 13 7). 

6. Την υπ’ αριθ. 27549/934/4.4.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου (ΓΠΣ) του Δήμου Καλαμάτας» (Μεσσηνίας) (Δ' 281). 

7. Την υπ’ αριθ. 72660/5553/1989 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένων τμημάτων των πολεοδομικών ενοτήτων Ανατολικής Παραλίας 
Γιαννιτσάνικα (Φαραί) και Στρατώνων (περιοχή Παναγίτσας) του δήμου 
Καλαμάτας (ν. Μεσσηνίας)». 

8. Τις υπ’ αριθ. 162/1988 και 418/1988 γνωμοδοτήσεις του δημοτι¬ 
κού συμβουλίου Καλαμάτας. 

9. Την υπ’ αριθ. 8/πρακ. 2/1989 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος ν. Μεσσηνίας. 

10. Την υπ’ αριθ. 747/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Άρθρο 1. 

1. Εγκρίνεται το πολεοδομικό σχέδιο τμημάτων των πολεοδομικών ενο¬ 
τήτων Ανατολικής Παραλίας, Γιαννιτσάνικα (Φαραί) και της περιοχής 
«Παναγίτσα» της πολεοδομικής ενότητας Στρατώνες του δήμου Καλαμά¬ 
τας (ν. Μεσσηνίας) ως εξής: 

α. Των τμημάτων της πολεοδομικής ενότητας Γιαννιτσάνικα που είναι 
οικισμοί προϋφιστάμενοι του έτους 1923 και έχουν χαρακτηρισθεί ως πυ- 
κνοδομημένα με την υπ’ αριθ. 72660/5553/1989 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων εγκρίνονται με τις 
διατάξεις του ν. δ/τος της 17.7.1923. 

β. Των λοιπών τμημάτων τους που είναι αραιοδομημένα αδόμητα και 
πυκνοδομημένα εκτός σχείου και εκτός ορίων οικισμών προ του έτους 1923 
και έχουν χαρακτηρισθεί ως πυκνοδομημένα με την παραπάνω απόφαση με 
τις διατάξεις του Ν. 1337/1983, με τον καθορισμό στις παραπάνω περιο¬ 
χές (παρ. α και β) οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων στάθμευσης αυτοκινήτων, χώρων παιδικής χαράς, 
πλατείας, βρεφικού σταθμού - νηπιαγωγείου, πρασίνου, δημοτικού σχο¬ 
λείου, γυμνασίου - λυκείου, χώρου αθλοπαιδιών, δημοτικού εμπορικού κα¬ 
ταστήματος - 81)ΡΕΚ ΜΑΚΚΕΤ - καφενείου, εργατικών κατοικιών, νηπια¬ 
γωγείου, σταδίου, βρεφικού σταθμού, πρασίνου - αθλητικών εγκαταστά¬ 
σεων, ειδικού σχολείου και ζώνη πεζών - ποδηλάτων - τραμ - πρασίνου - 
ελευθέρων χώρων για αναψυχή - ψυχαγωγία - αθλητισμό και καθορίζεται η 
θέση και η διάταξη κτιρίων εκκλησίας. 

2. Εγκρίνεται η τροποποίηση του εγκεκριμένου σχεδίου του ίδιου δήμου 
στα σημεία σύνδεσής του με την περιοχή επέκτασης με τη μετατόπιση οικο¬ 
δομικών - ρυμοτομικών γραμμών. 

3. Οι παραπάνω ρυθμίσεις (παρ. 1 και 2) φαίνονται στα σχετικά δέκα έξι 
(16) χρωματισμένα πρωτότυπα διαγράμματα σε κλίμακα 1:1.000 που θε¬ 
ωρήθηκαν από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 78968/1989 πράξη του και που αντίτυπά του σε φωτο- 
σμϊκρυνση δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα ο πολεοδομικός κα¬ 
νονισμός των περιοχών των οποίων το πολεοδομικό σχέδιο εγκρίνεται με 
την παρ. 1β και καθορίζονται οι όροι και περιορισμοί δόμησης της περιοχής 
της οποίας το σχέδιο εγκρίνεται με την παρ. Ια. 

Άρθρο 3. 

Στους οικοδομήσιμους χώρους των παραπάνω περιοχών επιτρέπονται οι 
χρήσεις γενικής κατοικίας όπως προσδιορίζεται από τις παρ. 1 και 2 του 
άρθρου 5 του υπ’ αριθ. 81/1980 π. δ/τος με εξαίρεση τα κέντρα διασκέδα¬ 
σης, ταβέρνες. 

Ειδικότερα στα οικοδομικά τετράγωνα ή σε τμήματα αυτών που χαρα¬ 
κτηρίζονται στα σχετικά διαγράμματα με στοιχεία Κ επιβάλλεται στο ισό¬ 
γειο η δημιουργία καταστημάτων λιανικού εμπορίου, εστιατορίων, αναψυ- 
κτηρίων και γραφείων διοίκησης, δημόσιας και ιδιωτικής. 

Άρθρο 4. 

1. Καθορίζονται Ζώνες Κοινωνικού Συντελεστή (ΖΚΣ) όπως φαίνονται 
περικλειόμενες με την ένδειξη ΖΚΣ στα σχετικά διαγράμματα. 

2. Για την εφαρμογή των κατ’ άρθρο 6 παράγρ. 6 του Ν. 1337/1983 
προγραμμάτων εφαρμόζεται δεύτερος αυξημένος συντελεστής (κοινωνικός 
συντελεστής) 1,2. 

Άρθρο 5. 

1. Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων εγκρίνεται το σχέδιο επιβάλλεται προκήπιο πλά¬ 
τους τριών (3), τεσσσάρων (4) και πέντε (5) μέτρων, όπως φαίνονται στα 
ίδια διαγράμματα. 

2. Επιβάλλονται α) παρόδιες στοές στις κύριες όψεις των οικοδομών 
πλάτους δύο και μισό (2,5), τριών (3) και τεσσάρων (4) μέτρων όπως φαί¬ 
νονται με κόκκινη διακεκκομένη γραμμή στα ίδια διαγράμματα και β) εσω¬ 
τερικές στοές στο ισόγειο των οικοδομών πλάτους τεσσάρων (4) μέτρων 
όπως φαίνεται με δύο διακεκομμένες κόκκινες γραμμές στα ίδια διαγράμ¬ 
ματα. 

3. Καθορίζεται στο εσωτερικό των οικοδομικών τετραγώνων ο ακάλυπτος 
χώρος κάθε οικοπέδου όπως το περίγραμμα του χώρου αυτού φαίνεται με 
μπλε γραμμή στα ίδια ως άνω διαγράμματα. Μέσα στον ακάλυπτο χώρο 
δεν επιτρέπεται η δημιουργία κυρίου ή βοηθητικού κτίσματος'. 

Άρθρο 6. 

Τα ελάχιστα όρια εμβαδού και προσώπου καθώς και οι όροι και περιορι¬ 
σμοί δόμησης των οικοπέδων, ορίζονται κατά τομείς Β-ΙΙ, Γ-ΙΙΙ, Δ-ΐν, και 
ΞΧΙ όπως φαίνονται στα ίδια διαγράμματα ως ακολούθως: 

Α. Τομέας Β-ΙΙ περιλαμβάνει το πυκνοδομημένο τμήμα των οικισμών 
προ του 1923 και αραιδομημένα τμήματα. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα: 

α) Τα οικόπεδα τα οποία εμπίπτουν στα αραιοδομημένα τμήματα εκτός 
σχεδίου και τα οποία προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/1983 και έχουν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: εβδομήντα πέντε (75) τετρ. μέτρα και 

β) Τα οικόπεδα τα οποία εμπίπτουν στο πυκνοδομημένο τμήμα του οικι¬ 
σμού προ του έτους 1923 εφόσον: 

ι) Στις 25.7.1979 ημέρα δημοσίευσης του από 19.7.1979 Π. Δ/τος(Δ’ 
401) είχαν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: εκατόν πενήντα (150) τετρ. μέτρα. 

ιι) Στις 2.7.1968 ημέρα δημοσίευσης του από 15.6.1968 Β. Δ/τος (Δ' 
111) είχαν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: εβδομήντα πέντε (75) τετρ. μέτρα. 

3. Μέγιστο ποσοστό κάλυψης: εξήντα τοις εκατό (60%) της επιφάνειας 
τους. 

4. Συντελεστής δόμησης: οκτώ δέκατα (0,8). 

5. Κατά παρέκκλιση της προηγουμένης παραγράφου για το πυκνοδομη¬ 
μένο τμήμα του οικισμού προ του 1923 ορίζεται συντελεστής δόμησης ένα 
(1) για οικόπεδα εμβαδού μικρότερου των 300 τ.μ. εφόσον η συνολική επι¬ 
φάνεια ορόφων δεν υπερβαίνει τα 240 τ.μ. 

6. Μέγιστο επιτρεπόμενο ύψος των κτιρίων: έντεκα (11) μέτρα. Σε περί¬ 
πτωση κατασκευής καταστημάτων, και παρόδιων στοών το μέγιστο επιτρε¬ 
πόμενο ύψος των κτιρίων ορίζεται σε δώδεκα (12) μ. 

Β. Τομέας Γ-ΙΙΙ. ) 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια πενήντα (250) τετρ. μέτρα. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα: 

α) Τα οικόπεδα εφόσον έχουν κατά τη δημοσίευση του παρόντος: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: εβδομήντα πέντε (75) τετρ. μέτρα. 

β) Τα οικόπεδα τα οποία προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του Ν. 1337/1983 και έχουν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: εβδομήντα πέντε (75) τετρ. μέτρα. 

3. Μέγιστο ποσοστό κάλυψης: πενήντα τοις εκατό (50%) της επιφάνειας 
τους. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση των προηγουμένων παραγράφων 3 και 4 ορίζεται συ¬ 
ντελεστής δόμησης 1,40 και μέγιστο ποσοστό κάλυψης 70% για οικόπεδα 


εμβαδού μικρότερου των 150 τετρ. μέτρων, εφόσον η συνολική επιφάνεια 
ορόφων δεν υπερβαίνει τα 120 τετρ. μέτρα. Η εξαίρεση αυτή έχει εφαρμογή 
μόνο σε οικόπεδα που έχουν προκόψει από κατάτμηση μέχρι της 
10.3.1982 αφού αφαιρεθεί το εμβαδόν της εισφοράς σε γη σύμφωνα με το 
Ν. 1337/1983. 

6. Μέγιστο επιτρεπόμενο ύψος των κτιρίων: έντεκα (11) μέτρα. Σε περί¬ 
πτωση κατασκευής καταστημάτων και παρόδιων στοών το μέγιστο επιτρε¬ 
πόμενο ύψος των κτιρίων ορίζεται σε δώδεκα (12) μέτρα. 

Γ. Τομέας Δ-ΐν. 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τετρακόσια (400) τετρ. μέτρα. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγματος 
έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν είκοσι (120) τετρ. μέτρα και 

β) Τα οικόπεδα τα οποία προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του Ν. 1337/1983 και έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν είκοσι (120) τετρ. μέτρα. 

3. Μέγιστο ποσοστό κάλυψης: σαράντα πέντε τοις εκατό (45%) της επι¬ 
φάνειας τους. 

4. Συντελεστής δόμησης: έξι δέκατα (0,6). 

5. Κατ’ εξαίρεση των προηγουμένων παραγράφων 3 και 4 ορίζεται συ¬ 
ντελεστής δόμησης 1,00 και μέγιστο ποσοστό κάλυψης 70% για οικόπεδα 
εμβαδού μικρότερου των 150 τετρ. μέτρων, εφόσον η συνολική επιφάνεια 
ορόφων δεν υπερβαίνει τα 90 τετρ. μέτρα. Η εξαίρεση αυτή έχει εφαρμογή 
μόνο σε οικόπεδα που έχουν προκύψει από κατάτμηση μέχρι της 
10.3.1982 αφού αφαιρεθεί το εμβαδόν της εισφοράς σε γη σύμφωνα με το 
Ν. 1337/1983. 

6. Μέγιστο επιτρεπόμενο ύψος των κτιρίων έντεκα (11) μέτρα. 

Δ. Τομέας ΞΧΙ. 

1. Ελάχιστο πρόσωπο: τριάντα (30) μέτρα 

Ελάχιστο εμβαδόν: τέσσερις χιλ. (4.000) τετρ. μέτρα. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσημα: 

Τα οικόπεδα τα οποία κατά τη δημοσίευση του παρόντος έχουν: 

Ελάχιστο πρόσωπο: είκοσι (20) μέτρα 

Ελάχιστο εμβαδόν: χίλια (1.000) τετρ. μέτρα και 

3. Μέγιστο ποσοστό κάλυψης: δέκα τοις εκατό (10%) της επιφάνειας 
των οικοπέδων για κατοικία και λοιπές χρήσεις και τριάντα τοις εκατό 
(30%) της επιφάνειας του οικοπέδου για ξενοδοχεία και ξενώνες. 

4. Συντελεστής δόμησης: οκτώ δέκατα (0,8) για ξενοδοχεία ή ξενώνες 
και ένα δέκατο (0,1) για λοιπές χρήσεις. 

5. Μέγιστο επιτρεπόμενο ύψος των κτιρίων για ξενοδοχεία: δέκα πέντε 
(15) μέτρα και για τις λοιπές χρήσεις οκτώ (8) μέτρα. 

Ε. Επιπλέον των παραγράφων 1 και 2 των ενοτήτων Α, Β, Γ και Δ τα 
οικόπεδα θεωρούνται άρτια και οικοδομήσημα εφόσον στο οικοδομήσιμο 
τμήμα τους εγγράφεται κάτοψη κτιρίου με ελάχιστη επιφάνεια πενήντα 
(50) τετρ. μέτρα και ελάχιστη διάσταση πέντε (5) μέτρα. 

ΣΤ. Για τους χώρους βρεφικών σταθμών, νηπιαγωγείων, δημοτικών 
σχολείων, γυμνασίων-λυκείων, ειδικού σχολείου, δημοτικού εμπορικού κα¬ 
ταστήματος -511ΡΕΚ ΜΑΚΚΕΤ- καφενείου ο συντελεστής δόμησης ορίζε¬ 
ται σε 0,4, εκτός των χώρων που χαρακτηρίζονται στα σχετικά διαγράμ¬ 
ματα με στοιχεία ΣΙ, Σ2, Σ3 και Σ4 όπου ορίζεται σε 0,6 και του χώρου Σ5 
όπου ορίζεται σε 0,8. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων αναθέ¬ 
τουμε την δημοσίευση και εκτέλεση του παρόντος διατάγματος. 

Αθήνα, 29 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

